Nonii, lasti siis mind pärast kolmepäevast haiglavoodi soojendamist jälle mõneks ajaks välja. Analüüsid tehtud, selgusele jõutud, et lugu endiselt segane ja kuna nad minuga seal midagi konstruktiivset nii ehk nii ette võtta ei saa, siis võin ma kodus oma isikliku voodi peal ka lamaskleda, vett juua, jalgu masseerida ja dieeti pidada. Järgmisel reedel uute vereproovide andmiseks siis jälle neid vaatama  sinna Toomemäele, kaasas dieedivihik ja muu vajalik.